تورکیه، سوئد و فنلاند آراسیندا فوریه آییندا گئچیریلمه‌سی پلانلاشدیریلان اوچلو مکانیزم توپلانتیسی، ایرلیده باشقا بیر تاریخه ائرته‌لندی.
دیپلوماتیک قایناقلاریدان الده ائدیله‌ن معلوماتا گؤره، فوریه آییندا بلژیکین باشکندی بروکسل‌ده گئچیریلمه‌سی پلانلاشدیریلان اوچلو مکانیزم توپلانتیسی ایرلیده باشقا بیر تاریخه آلیندی.
سوئدده بؤیوجو ترور هؤرگوتو پ‌کاکا یانداشلاری، جمهورباشقانی رجب طیب اردوغانی هدف آلان تخریبات ایچریکلی حرکتلر تشکیل ائتمیش، ۲۱ ژانویه‌ده ایسه باشکند استکهلم‌دا تورکیه ائلچیلیگی قارشیسیندا قرآن یاندیرما ائیلمی گئرچکلشدیریلمیشدی.
آنکارا، بو آلچاق ائیلملره سرت تپکی گؤسترمیش، خاریجی ایشلر باخانلیغی سوئد‌دن، ائیلملرین فاعیللری حاقیندا لازیم اولان ایشلملرین گؤرولمه‌سینی طلب ائتمیشدی.
تورکیه، ۲۸ ژوئنده ایسپانیانین باشکندی مادریدده گئچیریله‌ن ناتو ذیروه‌سینده عضولوک اوچون مراجعت ائد‌ن فنلاند و سوئدی وتو ائدیر. ترور هؤرگوتلرینه آچیق دستک وئره‌ن ایکی اؤلکه ایله پروتوکول ایمضالایان آنکارا، وئریله‌ن سؤزلرین یئرینه یئتیریلمه‌سینی گؤزله‌ییر.
